title: Sklep Sveta 2011/133/SZVP z dne 21. februarja 2011 o podpisu in sklenitvi Sporazuma med Evropsko unijo in Črno goro o vzpostavitvi okvira za sodelovanje Črne gore v operacijah Evropske unije za krizno upravljanje#Sporazum med Evropsko unijo in Črno goro o vzpostavitvi okvira za sodelovanje Črne gore v operacijah Evropske unije za krizno upravljanje

text:
               2.3.2011

               SL

               Uradni list Evropske unije

               L 57/1

         SKLEP SVETA 2011/133/SZVP
   z dne 21. februarja 2011
   o podpisu in sklenitvi Sporazuma med Evropsko unijo in Črno goro o vzpostavitvi okvira za sodelovanje Črne gore v operacijah Evropske unije za krizno upravljanje
   SVET EVROPSKE UNIJE JE –
   ob upoštevanju Pogodbe o Evropski uniji in zlasti njenega člena 37 ter Pogodbe o delovanju Evropske unije in zlasti njenega člena 218(5) in (6),
   ob upoštevanju predloga visokega predstavnika Unije za zunanje zadeve in varnostno politiko (VP),
   ob upoštevanju naslednjega:

               (1)

               Pogoje glede sodelovanja tretjih držav v operacijah Evropske unije za krizno upravljanje bi bilo treba določiti v sporazumu o vzpostavitvi okvira za morebitno prihodnje sodelovanje in ne za vsako posamezno operacijo posebej.

               (2)

               Potem ko je Svet 26. aprila 2010 sprejel sklep o odobritvi začetka pogajanj, je VP opravil pogajanja o sporazumu med Evropsko unijo in Črno goro o vzpostavitvi okvira za sodelovanje Črne gore v operacijah Evropske unije za krizno upravljanje (v nadaljnjem besedilu: Sporazum).

               (3)

               Ta sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Črno goro o vzpostavitvi okvira za sodelovanje Črne gore v operacijah Evropske unije za krizno upravljanje (Sporazum) se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.
   Člen 3
   Sporazum se začasno uporablja od datuma podpisa Sporazuma do zaključka postopkov, potrebnih za njegovo sklenitev (1).
   Člen 4
   Predsednik Sveta v imenu Unije pošlje uradno obvestilo iz člena 16(1) Sporazuma.
   Člen 5
   Ta sklep začne veljati na dan njegovega sprejetja.

      V Bruslju, 21. februarja 2011

            Za Svet

            Predsednica

         C. ASHTON

      (1)  Generalni sekretariat Sveta bo v Uradnem listu Evropske unije objavil datum podpisa Sporazuma.

      PREVOD
      SPORAZUM
      med Evropsko unijo in Črno goro o vzpostavitvi okvira za sodelovanje Črne gore v operacijah Evropske unije za krizno upravljanje
      EVROPSKA UNIJA
      na eni strani in
      ČRNA GORA
      na drugi strani,
      v nadaljnjem besedilu: pogodbenici, STA SE –
      ob upoštevanju naslednjega:
      Evropska unija (EU) lahko sklene sprejeti ukrepe na področju kriznega upravljanja.
      EU se bo odločila, ali bo k sodelovanju v operacijah EU za krizno upravljanje povabila tudi tretje države.
      Pogoje glede sodelovanja Črne gore v operacijah EU za krizno upravljanje bi bilo treba določiti v sporazumu o vzpostavitvi okvira za tako morebitno prihodnje sodelovanje in ne za vsako posamezno operacijo posebej.
      Tak sporazum ne bi smel posegati v avtonomijo odločanja EU in ne bi smel vplivati na vsakokratno posamično odločanje Črne gore o sodelovanju v operacijah EU za krizno upravljanje.
      Tak sporazum bi moral zadevati le prihodnje operacije EU za krizno upravljanje in ne bi smel posegati v kakršne koli obstoječe sporazume, ki urejajo sodelovanje Črne gore v že začetih operacijah EU za krizno upravljanje –
      DOGOVORILI O NASLEDNJEM:
      ODDELEK I

         SPLOŠNE DOLOČBE

      Člen 1
      S sodelovanjem povezane odločitve
      1.   Potem ko Evropska unija (EU) sprejme odločitev, da k sodelovanju v operaciji EU za krizno upravljanje povabi Črno goro in se Črna gora odloči za sodelovanje, Črna gora EU posreduje informacije o njenem predlaganem prispevku.
      2.   EU se pri oceni prispevka Črne gore posvetuje s Črno goro.
      3.   EU Črni gori takoj, ko je to mogoče, posreduje zgodnje obvestilo glede verjetnega prispevka slednje k skupnim stroškom operacije, da bi Črni gori s tem pomagala pri pripravi njene ponudbe.
      4.   Da bi zagotovila sodelovanje Črne gore v skladu z določbami tega sporazuma, EU Črno goro s pismom obvesti o rezultatu te ocene.
      Člen 2
      Okvir
      1.   Črna gora se pridruži sklepu Sveta, s katerim Svet Evropske unije odloči, da bo EU izvedla operacijo za krizno upravljanje, in vsakemu drugemu sklepu, s katerim se Svet Evropske unije odloči za podaljšanje operacije EU za krizno upravljanje, v skladu z določbami tega sporazuma in vsemi zahtevanimi izvedbenimi dogovori.
      2.   Prispevek Črne gore k operaciji EU za krizno upravljanje ne posega v avtonomijo odločanja EU.
      Člen 3
      Status osebja in sil
      1.   Status osebja, dodeljenega civilni operaciji EU za krizno upravljanje in/ali sil, ki jih Črna gora prispeva k vojaški operaciji EU za krizno upravljanje, ureja sporazum o statusu misije/sil, če je sklenjen med Evropsko unijo in državo(-ami), v kateri(-h) operacija poteka.
      2.   Status osebja, dodeljenega vojaškemu poveljstvu ali poveljujočim elementom, ki se nahajajo izven držav(-e), kjer poteka operacija EU za krizno upravljanje, urejajo dogovori med vojaškim poveljstvom in zadevnimi poveljujočimi elementi ter Črno goro.
      3.   Brez poseganja v sporazum o statusu misije/sil iz odstavka 1 tega člena Črna gora izvršuje jurisdikcijo nad svojim osebjem, ki sodeluje v operaciji EU za krizno upravljanje.
      4.   Črna gora je odgovorna za kakršne koli zahtevke v zvezi s sodelovanjem v operaciji EU za krizno upravljanje, ki jih vloži njeno osebje ali se nanj nanašajo. Črna gora je pristojna za uvedbo kakršnih koli ukrepov zoper svoje osebje, zlasti za vlaganje tožb ali uvedbo disciplinskih postopkov v skladu s svojimi zakoni in predpisi. Vzorec take izjave je priložen temu sporazumu.
      5.   Pogodbenici se dogovorita, da opustita morebitne in vse zahtevke, razen pogodbenih zahtevkov, do druge pogodbenice, zaradi škode, izgube ali uničenja sredstev, ki pripadajo kateri koli pogodbenici ali jih ta uporablja, ali zaradi telesne poškodbe ali smrti osebja katere koli pogodbenice pri opravljanju njegovih uradnih nalog v povezavi z dejavnostmi v okviru tega sporazuma, razen v primeru hude malomarnosti ali namerne kršitve.
      6.   Črna gora se obvezuje, da bo ob podpisu tega sporazuma predložila izjavo o odstopu od odškodninskih zahtevkov do katere koli države, ki sodeluje v operaciji EU za krizno upravljanje, v kateri sodeluje Črna gora.
      7.   EU se zaveže, da bo ob podpisu tega sporazuma zagotovila predložitev izjav njenih držav članic o odstopu od odškodninskih zahtevkov v zvezi s kakršnim koli prihodnjim sodelovanjem Črne gore v operaciji EU za krizno upravljanje.
      Člen 4
      Zaupne informacije
      Sporazum med vlado Črne gore in EU o varnosti tajnih podatkov, ki je bil 13. septembra 2010 sklenjen v Bruslju, se uporablja v okviru operacij EU za krizno upravljanje.
      ODDELEK II

         DOLOČBE O SODELOVANJU V CIVILNIH OPERACIJAH ZA KRIZNO UPRAVLJANJE

      Člen 5
      Osebje, dodeljeno civilni operaciji EU za krizno upravljanje
      1.   Črna gora zagotovi, da njeno osebje, dodeljeno civilni operaciji EU za krizno upravljanje, svoje naloge opravlja v skladu s:

                  (a)

                  sklepom Sveta in nadaljnjimi spremembami iz člena 2(1);

                  (b)

                  operativnim načrtom;

                  (c)

                  izvedbenimi ukrepi.

            2.   Črna gora pravočasno obvesti vodjo misije civilne operacije EU za krizno upravljanje (v nadaljnjem besedilu: vodja misije) in visokega predstavnika Unije za zunanje zadeve in varnostno politiko (v nadaljnjem besedilu: VP) o kakršnih koli spremembah njenega prispevka k civilni operaciji EU za krizno upravljanje.
      3.   Osebje, dodeljeno civilni operaciji EU za krizno upravljanje, opravi zdravniški pregled in cepljenje, njegovo zdravstveno sposobnost za opravljanje funkcije pa potrdi pristojni organ Črne gore. Osebje, dodeljeno civilni operaciji EU za krizno upravljanje, predloži kopijo navedenega potrdila.
      Člen 6
      Struktura poveljevanja
      1.   Osebje, ki ga dodeli Črna gora, pri opravljanju svojih nalog in ravnanju, upošteva zgolj interese civilne operacije EU za krizno upravljanje.
      2.   Vse osebje ostane pod polnim poveljstvom svojih nacionalnih organov.
      3.   Nacionalni organi prenesejo operativni nadzor na EU.
      4.   Vodja misije prevzame odgovornost za civilno operacijo EU za krizno upravljanje ter na terenu izvršuje poveljevanje in nadzor nad operacijo.
      5.   Vodja misije vodi civilno operacijo EU za krizno upravljanje in zagotavlja njeno vsakodnevno upravljanje.
      6.   Črna gora ima v skladu s pravnimi instrumenti iz člena 2(1) pri vsakodnevnem upravljanju operacije enake pravice in obveznosti kakor države članice EU, ki sodelujejo v operaciji.
      7.   Vodja misije je odgovoren za disciplinski nadzor nad osebjem operacije EU za krizno upravljanje. Disciplinske ukrepe po potrebi izvaja pristojni nacionalni organ.
      8.   Črna gora določi točko za stike nacionalnega kontingenta (NPC), ki zastopa njen nacionalni kontingent v operaciji. NPC poroča vodji misije o nacionalnih zadevah in je odgovorna za vsakodnevno disciplino kontingenta.
      9.   EU sprejme odločitev o zaključku operacije po posvetovanju s Črno goro, če ta na dan zaključka operacije še vedno sodeluje pri civilni operaciji EU za krizno upravljanje.
      Člen 7
      Finančni vidiki
      1.   Brez poseganja v člen 8 Črna gora prevzame kritje vseh stroškov, povezanih z njenim sodelovanjem v operaciji, razen tekočih stroškov, kakor je določeno v operativnem proračunu operacije.
      2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), v kateri(-h) operacija poteka, Črna gora, v kolikor je bila ugotovljena njena odgovornost, plača odškodnino pod pogoji, predvidenimi v veljavnem sporazumu o statusu misije, kot je določeno v členu 3(1).
      Člen 8
      Prispevek v operativni proračun
      1.   Črna gora prispeva k financiranju operativnega proračuna civilne operacije EU za krizno upravljanje.
      2.   Finančni prispevek Črne gore k operativnemu proračunu se izračuna na podlagi ene od naslednjih formul, in sicer tiste, pri kateri je izračun nižji:

                  (a)

                  delež referenčnega zneska, ki je sorazmeren razmerju med BND Črne gore in celotnim BND vseh držav, ki prispevajo v operativni proračun operacije; ali

                  (b)

                  delež referenčnega zneska za operativni proračun, ki je sorazmeren razmerju med številom osebja Črne gore, sodelujočega v operaciji, in celotnim številom osebja vseh v operaciji sodelujočih držav.

            3.   Ne glede na odstavka 1 in 2 Črna gora ne prispeva k financiranju dnevnic osebja iz držav članic EU.
      4.   Ne glede na odstavek 1 EU Črno goro načeloma oprosti finančnih prispevkov za določeno civilno operacijo EU za krizno upravljanje, če:

                  (a)

                  EU ugotovi, da je prispevek Črne gore tako velik, da bistveno prispeva k tej operaciji; ali

                  (b)

                  BND na prebivalca v Črni gori ne presega BND na prebivalca v nobeni državi članici EU.

            5.   Vodja misije in pristojne upravne službe Črne gore podpišejo dogovor o plačilu prispevkov Črne gore v operativni proračun civilne operacije EU za krizno upravljanje. Ta dogovor med drugim vključuje določbe o:

                  (a)

                  zadevnem znesku;

                  (b)

                  načinih plačila finančnega prispevka;

                  (c)

                  postopku revizije.

            ODDELEK III

         DOLOČBE O SODELOVANJU V VOJAŠKIH OPERACIJAH ZA KRIZNO UPRAVLJANJE

      Člen 9
      Sodelovanje v vojaški operaciji EU za krizno upravljanje
      1.   Črna gora zagotovi, da njene sile in osebje, ki sodelujejo v vojaški operaciji EU za krizno upravljanje, opravljajo svoje naloge v skladu s:

                  (a)

                  sklepom Sveta in nadaljnjimi spremembami iz člena 2(1);

                  (b)

                  operativnim načrtom;

                  (c)

                  izvedbenimi ukrepi.

            2.   Osebje, ki ga dodeli Črna gora, pri opravljanju svojih nalog in ravnanju, upošteva zgolj interese vojaške operacije EU za krizno upravljanje.
      3.   Črna gora pravočasno obvesti poveljnika operacije EU o kakršni koli spremembi glede njenega sodelovanja v operaciji.
      Člen 10
      Struktura poveljevanja
      1.   Vse sile in osebje, ki sodelujejo v vojaški operaciji EU za krizno upravljanje, ostanejo pod polnim poveljstvom svojih nacionalnih organov.
      2.   Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika operacije EU, ki sme svoja pooblastila prenesti.
      3.   Črna gora ima pri vsakodnevnem upravljanju operacije enake pravice in obveznosti kot sodelujoče države članice EU.
      4.   Poveljnik operacije EU lahko po posvetovanju s Črno goro kadar koli zahteva umik prispevka Črne gore.
      5.   Črna gora imenuje višjega vojaškega predstavnika (SMR), ki zastopa njen nacionalni kontingent v vojaški operaciji EU za krizno upravljanje. SMR se s poveljnikom sil EU posvetuje o vseh zadevah v zvezi z operacijo in je odgovoren za vsakodnevno disciplino črnogorskega kontingenta.
      Člen 11
      Finančni vidiki
      1.   Brez poseganja v člen 12 Črna gora prevzame kritje vseh stroškov, povezanih z njenim sodelovanjem v operaciji, razen če je za stroške predvideno skupno financiranje, kot je določeno v pravnih instrumentih iz člena 2(1) in v Sklepu Sveta 2008/975/SZVP z dne 18. decembra 2008 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena) (1).
      2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), v kateri(-h) operacija poteka, Črna gora, v kolikor je bila ugotovljena njena odgovornost, plača odškodnino pod pogoji, predvidenimi v veljavnem sporazumu o statusu sil, kot je določeno v členu 3(1).
      Člen 12
      Prispevek k skupnim stroškom
      1.   Črna gora prispeva k financiranju skupnih stroškov vojaške operacije EU za krizno upravljanje.
      2.   Finančni prispevek Črne gore k skupnim stroškom se izračuna na podlagi ene od naslednjih dveh formul, in sicer tiste, pri kateri je izračun nižji:

                  (a)

                  delež skupnih stroškov, ki je sorazmeren razmerju med BND Črne gore in celotnim BND vseh držav, ki prispevajo k skupnim stroškom operacije; ali

                  (b)

                  delež skupnih stroškov, ki je sorazmeren razmerju med številom osebja Črne gore, sodelujočega v operaciji, in celotnim številom osebja vseh v operaciji sodelujočih držav.

            Kadar se uporabi formula iz točke (b) prvega pododstavka in Črna gora prispeva le osebje za vojaško poveljstvo operacije ali sil, se uporabi razmerje med njenim osebjem in celotnim številom osebja zadevnega vojaškega poveljstva. V ostalih primerih se uporabi razmerje med vsem osebjem, ki ga prispeva Črna gora, in celotnim osebjem operacije.
      3.   Ne glede na odstavek 1 EU Črno goro načeloma oprosti finančnih prispevkov k skupnim stroškom določene vojaške operacije EU za krizno upravljanje, če:

                  (a)

                  EU ugotovi, da je prispevek Črne gore k sredstvom in/ali zmogljivostim tako velik, da bistveno prispeva k tej operaciji; ali

                  (b)

                  BND na prebivalca v Črni gori ne presega BND na prebivalca v kateri koli državi članici EU.

            Sklene se dogovor med upraviteljem, določenim s Sklepom 2008/975/SZVP, in pristojnimi upravnimi organi v Črni gori. Ta dogovor med drugim vsebuje določbe o:

                  (a)

                  zadevnem znesku;

                  (b)

                  načinih plačila finančnega prispevka;

                  (c)

                  postopku revizije.

            ODDELEK IV

         KONČNE DOLOČBE

      Člen 13
      Dogovori o izvajanju Sporazuma
      Brez poseganja v člena 8(5) in 12(4) vse potrebne tehnične in upravne ureditve v zvezi z izvajanjem tega sporazuma sklenejo VP in ustrezni organi Črne gore.
      Člen 14
      Neizpolnjevanje obveznosti
      Če ena od pogodbenic ne izpolni svojih obveznosti iz tega sporazuma, ima druga pogodbenica pravico odpovedati ta sporazum s pisnim obvestilom z rokom enega meseca.
      Člen 15
      Reševanje sporov
      Spori v zvezi z razlago ali uporabo tega sporazuma se med pogodbenicama rešujejo po diplomatski poti.
      Člen 16
      Začetek veljavnosti
      1.   Ta sporazum začne veljati prvi dan prvega meseca po tem, ko se pogodbenici medsebojno uradno obvestita, da so notranji pravni postopki, ki jih je treba izpeljati, da bi sporazum začel veljati, zaključeni.
      2.   Ta sporazum se začasno uporablja od datuma podpisa.
      3.   Ta sporazum se redno pregleduje.
      4.   Ta sporazum se lahko spremeni na podlagi medsebojnega pisnega sporazuma med pogodbenicama.
      5.   Vsaka pogodbenica lahko ta sporazum odpove, tako da drugo pogodbenico o odpovedi pisno obvesti. Takšna odpoved začne učinkovati šest mesecev po tem, ko druga pogodbenica prejme uradno obvestilo.

         V Bruslju, dvaindvajsetega februarja leta dva tisoč enajst v dveh izvodih v angleškem jeziku.

               Za Evropsko unijo

               Za Črno goro

         (1)  UL L 345, 23.12.2008, str. 96.

         BESEDILO IZJAV

            BESEDILO ZA DRŽAVE ČLANICE EU:

         „Države članice EU si bodo pri uporabi sklepa Sveta EU o operaciji EU za krizno upravljanje, v kateri sodeluje Črna gora, prizadevale, kolikor to dopuščajo njihovi notranji pravni sistemi, v čim večji meri opustiti zahtevke do Črne gore zaradi telesne poškodbe, smrti svojega osebja, ali škode ali izgube katerih koli sredstev, ki jim pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo:

                     —

                     povzročilo osebje iz Črne gore pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

                     —

                     povzročila uporaba katerih koli sredstev, ki pripadajo Črni gori, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje iz Črne gore pri uporabi teh sredstev.“

            BESEDILO ZA ČRNO GORO:

         „Črna gora si bo pri uporabi sklepa Sveta EU o operaciji EU za krizno upravljanje, prizadevala, kolikor to dopušča njen notranji pravni sistem, v čim večji meri opustiti zahtevke do katere koli druge države, sodelujoče v operaciji kriznega upravljanja EU, zaradi telesne poškodbe, smrti svojega osebja, škode ali izgube katerih koli sredstev, ki ji pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo:

                     —

                     povzročilo osebje pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

                     —

                     povzročila uporaba katerih koli sredstev, ki pripadajo državam, sodelujočim v operaciji EU za krizno upravljanje, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje pri uporabi teh sredstev.“


title: 2011/582/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2009

text:
               27.9.2011

               SL

               Uradni list Evropske unije

               L 250/167

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2009
   (2011/582/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega centra za spremljanje drog in zasvojenosti z drogami za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropskega centra za spremljanje drog in zasvojenosti z drogami za proračunsko leto 2009, skupaj z odgovori Centra (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (3), in zlasti člena 15 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0120/2011),

               1.

               podeli razrešnico direktorju Evropskega centra za spremljanje drog in zasvojenosti z drogami glede izvrševanja proračuna centra za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega centra za spremljanje drog in zasvojenosti z drogami, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 162.

      (2)  UL L 248, 16.9.2002, str. 1.

      (3)  UL L 376, 27.12.2006, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2009
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropskega centra za spremljanje drog in zasvojenosti z drogami za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Evropskega centra za spremljanje drog in zasvojenosti z drogami za proračunsko leto 2009, skupaj z odgovori Centra (1),

                  —

                  ob upoštevanju priporočila Sveta z dne 15. februarja 2011 (05892/2011 – C7-0052/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

                  —

                  ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (3), in zlasti člena 15 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0120/2011),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

                  B.

                  ker je Parlament 5. maja 2010 direktorju Evropskega centra za spremljanje drog in zasvojenosti z drogami podelil razrešnico glede izvrševanja proračuna centra za proračunsko leto 2008 (5) in v resoluciji, ki spremlja sklep o razrešnici, med drugim:

                              —

                              poudaril, da je pomembno, da center določi cilje SMART in kazalnike RACER v svojih načrtih, da bi tako ocenil svoje rezultate,

                              —

                              ugotovil, da je center v letu 2008 vknjižil prihodke od obresti v višini 107 591,31 EUR,

                              —

                              pozdravil, da center v zvezi z vprašanjem skupne uporabe stavb, infrastrukture in storitev tesno sodeluje z Evropsko agencijo za pomorsko varnost, ki ima prav tako sedež v Lizboni, in ugotavlja, da je selitev v nove prostore načrtovana v tretjem četrtletju leta 2009,

                  C.

                  ker je proračun centra za leto 2009 znašal 14 720 000 EUR, kar je 2,25 % manj v primerjavi s proračunskim letom 2008,

                  1.

                  z zadovoljstvom ugotavlja, da je Računsko sodišče pridobilo razumno zagotovilo, da so letni računovodski izkazi centra za proračunsko leto 2009 z vseh pomembnih vidikov zanesljivi in da so z njimi povezane transakcije kot celota zakonite in pravilne;

         Uspešnost

                  2.

                  pozdravlja pobudo centra, da vodi računalniško omrežje za pridobivanje in izmenjavo informacij (Evropsko informacijsko omrežje za droge in zasvojenost z drogami); ugotavlja, da omrežje povezuje nacionalna informacijska omrežja o drogah, strokovne centre v državah članicah ter informacijske sisteme mednarodnih organizacij, ki sodelujejo s centrom;

                  3.

                  ugotavlja, da je center zaposlil dodatno osebo za poln delovni čas, da bi izboljšal svoj sistem za načrtovanje in nadzor ter razvil ustrezne kazalnike;

                  4.

                  poziva center, naj preuči uvedbo Ganttovega diagrama v načrtovanje vsake svoje operativne dejavnosti, da se omogoči hiter prikaz časa, ki ga vsak uslužbenec porabi za projekt, in spodbudi pristop, usmerjen k doseganju rezultatov;

                  5.

                  pozdravlja pobudo centra, ki je v razpredelnici, priloženi poročilu Računskega sodišča za leto 2009, predstavil primerjavo dejavnosti, izvedenih v letih 2008 in 2009, kar organu za podelitev razrešnice omogoča, da učinkoviteje ovrednoti njegovo uspešnost od enega leta do drugega; ugotavlja, da je center povečal število tematskih dokumentov in obvestil o politiki;

                  6.

                  ugotavlja, da bi morala razrešnica za izvrševanje proračuna centra bolj temeljiti na njegovi poslovni uspešnosti med letom;

         Prenos proračunskih sredstev

                  7.

                  poziva center, naj pripravi primerna navodila in postopke za analizo morebitnih prenosov, da se obseg prenesenih sredstev zmanjša na minimum, potreben za kritje zneskov, ki jih je treba izplačati zaradi prevzetih obveznosti za proračunsko leto; meni, da je pomembno, da center izboljša načrtovanje in spremljanje dejavnosti, da se zmanjša prenos sredstev; na podlagi poročanja Računskega sodišča ugotavlja, da je center prenesel 339 000 EUR svojih proračunskih sredstev za leto 2009, odobrenih za naslov II – Upravni odhodki (26 %), pri čemer se je 250 000 EUR nanašalo na prevzete obveznosti, na podlagi katerih ni bilo izvršeno nobeno plačilo, večinoma za dejavnosti, povezane z letom 2010;

         Gotovinsko poslovanje

                  8.

                  pozdravlja dejstvo, da je center zvišal letno napoved za svoje potrebe po gotovini; ugotavlja, da se ta napoved stalno posodablja ter se kot dokazni dokument predloži pristojnim službam Komisije v podporo četrtletni prošnji centra za plačilo naslednjega obroka letne subvencije, ki mu jo dodeljuje Unije;

                  9.

                  poziva k pojasnitvi pravil, ki se uporabljajo za notranje namenske prihodke, glede na vprašanja, ki so bila postavljena po tem, ko je Prevajalski center povrnil del akumuliranega presežka centru; je seznanjen z odgovorom centra, ki opozarja, da se z enako težavo srečuje več agencij; predlaga, da se v prihodnje sprejme skupni pristop za reševanje takšne horizontalne težave;

         Človeški viri

                  10.

                  poziva center, naj še naprej zagotavlja dosledno izvajanje uveljavljenega postopka za ocenjevanje osebja z nudenjem ustreznih informacij in navodil ocenjevalcem in zaposlenim;

         Notranja revizija

                  11.

                  pozdravlja pobudo centra, da organu za podelitev razrešnice zagotovi letno notranje revizijsko poročilo centra, ki ga pripravi služba za notranjo revizijo; meni, da je to znak preglednosti in primer najboljše prakse, ki ji morajo slediti vse druge agencije,

                  12.

                  ugotavlja, da je služba za notranjo revizijo leta 2009 izvedla revizijo o upravljanju subvencij, da je direktorju centra lahko nudila sprejemljiva zagotovila o primernosti in učinkovitosti sistema notranje revizije, ki se v centru uporablja za upravljanje subvencij; v zvezi s tem ugotavlja, da je služba za notranjo revizijo našla pomanjkljivosti v skladnosti centra s sedanjimi smernicami Komisije o sporazumih za subvencije, pri izvajanju sporazuma centra o subvencijah ter pri njegovem poročanju o subvencijah; vseeno pa pozdravlja dobre rezultate centra ter njegova prizadevanja za vzpostavitev in ohranitev kakovostnega upravljanja postopkov v zvezi s subvencijami, ki naj zagotavljajo visoko kakovost financiranih dejavnosti ter upravnega in finančnega izvajanja subvencij;

                  13.

                  poziva center, naj organ za podelitev razrešnice obvesti o napredku, opravljenem v zvezi z upravljanjem tveganja ter zlasti v zvezi z njegovo letno analizo tveganja;

                  14.

                  ugotavlja, da je 9 od 19 priporočil, ki jih je služba za notranjo revizijo pripravila 31. decembra 2009, zelo pomembnih ter zlasti zadevajo: prilagoditev sporazuma centra o subvencijah, preverjanje kakovosti nove lokacije, preprečevanje škode zaradi poplav, načrt neprekinjenega poslovanja in vlaganja v opremo; zato poziva center, naj brez odlašanja začne izvajati teh 9 zelo pomembnih priporočil ter naj organ za podelitev razrešnice obvesti o opravljenem napredku;

                  15.

                  glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (6) o uspešnosti, finančnem poslovodenju in nadzoru agencij.

         (1)  UL C 338, 14.12.2010, str. 162.

         (2)  UL L 248, 16.9.2002, str. 1.

         (3)  UL L 376, 27.12.2006, str. 1.

         (4)  UL L 357, 31.12.2002, str. 72.

         (5)  UL L 252, 25.9.2010, str. 160.

         (6)  Sprejeta besedila, P7_TA(2011)0163 (glej stran 269 tega Uradnega lista).


title: 2011/602/EU: Sklep Evropskega parlamenta z dne 10. maja 2011 o razrešnici glede izvrševanja proračuna Agencije Evropske unije za temeljne pravice za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Agencije Evropske unije za temeljne pravice za proračunsko leto 2009

text:
               27.9.2011

               SL

               Uradni list Evropske unije

               L 250/220

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Agencije Evropske unije za temeljne pravice za proračunsko leto 2009
   (2011/602/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Agencije Evropske unije za temeljne pravice za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Agencije Evropske unije za temeljne pravice za proračunsko leto 2009, skupaj z odgovori Agencije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice (3), in zlasti člena 21 Uredbe,

               —

               ob upoštevanju Uredbe Komisije (ES, Euratom) št. 2343/2002 dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0130/2011),

               1.

               podeli razrešnico direktorju Agencije Evropske unije za temeljne pravice glede izvrševanja proračuna agencije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Agencije Evropske unije za temeljne pravice, Svetu, Komisiji in Računskemu sodišču ter poskrbi za njuno objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 10.

      (2)  UL L 248, 16.9.2002, str. 1.

      (3)  UL L 53, 22.2.2007, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Agencije Evropske unije za temeljne pravice za proračunsko leto 2009
      EVROPSKI PARLAMENT,

                  —

                  ob upoštevanju končnih letnih računovodskih izkazov Agencije Evropske unije za temeljne pravice za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Agencije Evropske unije za temeljne pravice za proračunsko leto 2009, skupaj z odgovori Agencije (1),

                  —

                  ob upoštevanju priporočila Sveta z dne 15. februarja 2011 (05892/2011 – C7-0052/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

                  —

                  ob upoštevanju Uredbe Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice (3), in zlasti člena 21 Uredbe,

                  —

                  ob upoštevanju Uredbe Komisije (ES, Euratom) št. 2343/2002 dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0130/2011),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

                  B.

                  ker je Parlament 5. maja 2010 direktorju Agencije Evropske unije za temeljne pravice podelil razrešnico glede izvrševanja proračuna agencije za proračunsko leto 2008 (5) in v resoluciji, ki spremlja sklep o razrešnici, med drugim:

                              —

                              spodbudil agencijo, da v svojih načrtih določi cilje SMART in kazalnike RACER, da bi tako bolje ocenila svoje rezultate,

                              —

                              čestital agenciji, ker je sredi leta 2009 začela uvajati programsko opremo za upravljanje proračuna na podlagi dejavnosti, s čimer bodo podani jasni kazalniki o dodeljenih finančnih in človeških virih,

                              —

                              ugotovil, da je urad OLAF leta 2008 začel preiskavo agencije in jo leta 2009 zaključil brez nadaljnjih ukrepov,

                  C.

                  ker je proračun agencije za proračunsko leto 2009 znašal 17 000 000 EUR, kar je za 13,3 % več kot v proračunskem letu 2008,

                  1.

                  ugotavlja, da bi morala razrešnica za izvrševanje proračuna urada bolj temeljiti na njeni uspešnosti poslovanja med celotnim letom.

         Upravljanje proračuna in finančno poslovodenje

                  2.

                  odločno poziva agencijo, naj izboljša načrtovanje proračuna in zaposlovanja, da se odpravi pomanjkanje doslednosti med proračunskimi napovedmi in napovedmi zaposlovanja; dejansko potrjuje ugotovitev Računskega sodišča, da je agencija povečala svoj operativni proračun za 38 % s prenosom 1 900 000 EUR iz naslova I (osebje) v naslov III (operativne dejavnosti) zaradi zamud pri zaposlovanju in zaradi financiranja operativnih dejavnosti, ki niso bile predvidene v začetnem proračunu; je ne glede na to seznanjen z zunanjimi dejavniki (kot je imenovanje novega direktorja in dokončanje pomembne okvirne pogodbe, ki jo je pripravila Komisija);

                  3.

                  poziva agencijo, naj napreduje pri zagotavljanju realističnega ocenjevanja javnih naročil, kolikor je to mogoče; ugotavlja, da je Računsko sodišče pravzaprav poročalo o tem vprašanju v zvezi z dodelitvijo treh okvirnih pogodb v skupnem znesku 2 575 000 EUR; zlasti poudarja, da so se v teh treh primerih finančne ponudbe precej razlikovale tako pri cenah na enoto kot pri ocenah ponudnikov, koliko delovnih dni na osebo je potrebnih za izvedbo istega scenarija;

                  4.

                  pozdravlja namen agencije, da izboljša načrtovanje in spremljanje svojih pogodb, s čimer bo v prihodnje preprečila pomanjkljivosti, na katere je opozorilo Računsko sodišče; zato poziva agencijo, naj organ za podelitev razrešnice obvesti o sprejetih ukrepih v zvezi s tem;

         Notranja revizija

                  5.

                  potrjuje, da mora agencija od devetih priporočil službe za notranjo revizijo, podanih po reviziji finančnega poslovodenja, izvesti še štiri; ugotavlja, da ta priporočila zadevajo zlasti finančne odločitve, informacijske potrebe za cilje na področju poročanja in spremljanja, delovne programe, ki prikazujejo vse razpoložljive proračunske vire, ter finančne postopke in kontrolne sezname; agencijo poziva, naj sprejme ukrepe za izvedbo teh priporočil;

                  6.

                  glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (6) o uspešnosti, finančnem poslovodenju in nadzoru agencij.

         (1)  UL C 338, 14.12.2010, str. 10.

         (2)  UL L 248, 16.9.2002, str. 1.

         (3)  UL L 53, 22.2.2007, str. 1.

         (4)  UL L 357, 31.12.2002, str. 72.

         (5)  UL L 252, 25.9.2010, str. 207.

         (6)  Sprejeta besedila, P7_TA(2011)0163 (glej stran 269 tega Uradnega lista).


title: 2013/600/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Agencije za oskrbo Euratom za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Agencije za oskrbo Euratom za proračunsko leto 2011

text:
               16.11.2013

               SL

               Uradni list Evropske unije

               L 308/299

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Agencije za oskrbo Euratom za proračunsko leto 2011
   (2013/600/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Agencije za oskrbo Euratom za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Agencije za oskrbo Euratom za proračunsko leto 2011, skupaj z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Sklepa Sveta 2008/114/ES, Euratom z dne 12. februarja 2008 o določitvi statuta Agencije za oskrbo Euratom (4), zlasti člena 8 Sklepa,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0104/2013),

               1.

               podeli razrešnico generalnemu direktorju Agencije za oskrbo Euratom glede izvrševanja proračuna agencije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje generalnemu direktorju Agencije za oskrbo Euratom, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 171.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 41, 15.2.2008, str. 15.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Agencije za oskrbo Euratom za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Agencije za oskrbo Euratom za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Agencije za oskrbo Euratom za proračunsko leto 2011, skupaj z odgovori agencije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Sklepa Sveta 2008/114/ES, Euratom z dne 12. februarja 2008 o določitvi statuta Agencije za oskrbo Euratom (4), zlasti člena 8 Sklepa,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0104/2013),

                  A.

                  ker je bila Agencija za oskrbo Euratom (v nadaljnjem besedilu: agencija) ustanovljena v Luxembourgu leta 1958; ker so bili s Sklepom 2008/114/ES, Euratom določeni novi statuti agencije, ki je tako postala evropska agencija;

                  B.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov agencije za proračunsko leto 2011 ter o zakonitosti in pravilnosti z njimi povezanih transakcij,

                  1.

                  ugotavlja, da agencija v letu 2011 ni prejemala subvencij za kritje svojih dejavnosti in da je Komisija prevzela vse stroške agencije, nastale pri izvrševanju proračuna za leto 2011; ugotavlja, da je tako že vse od ustanovitve agencije leta 2008;

                  2.

                  ugotavlja, da je bila agencija leta 2011 dejansko del Komisije, saj nima lastnega proračuna, in da je takšno stanje v nasprotju z njenimi statuti;

                  3.

                  ugotavlja pa, da je Komisija leta 2011 sprejela predlog o ponovni vzpostavitvi posebne proračunske vrstice (gre za proračunsko vrstico 32 01 06) za agencijo, na podlagi katere je agencija v letu 2012 od Komisije prejela subvencijo v višini 98 000 EUR, njen skupni proračun v tem letu pa je znašal 104 000 EUR (vključno s prihodki); meni, da je to pomemben dosežek pri obravnavi trenutnih težav;

                  4.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (6) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 171.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 41, 15.2.2008, str. 15.

         (5)  UL L 357, 31.12.2002, str. 72.

         (6)  Sprejeta besedila, P7_TA(2013)0134 (glej stran 374 tega Uradnega lista).


title: 2013/578/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropskega inštituta za enakost spolov za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Evropskega inštituta za enakost spolov za proračunsko leto 2011

text:
               16.11.2013

               SL

               Uradni list Evropske unije

               L 308/235

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Evropskega inštituta za enakost spolov za proračunsko leto 2011
   (2013/578/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega inštituta za enakost spolov za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropskega inštituta za enakost spolov za proračunsko leto 2011, skupaj z odgovori inštituta (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 1922/2006 Evropskega parlamenta in Sveta z dne 20. decembra 2006 o ustanovitvi Evropskega inštituta za enakost spolov (4), zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za pravice žensk in enakost spolov (A7-0081/2013),

               1.

               podeli razrešnico direktorici Evropskega inštituta za enakost spolov glede izvrševanja proračuna inštituta za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Evropskega inštituta za enakost spolov, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 98.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 403, 30.12.2006, str. 9.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropskega inštituta za enakost spolov za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropskega inštituta za enakost spolov za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropskega inštituta za enakost spolov za proračunsko leto 2011, skupaj z odgovori inštituta (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (ES) št. 1922/2006 Evropskega parlamenta in Sveta z dne 20. decembra 2006 o ustanovitvi Evropskega inštituta za enakost spolov (4), zlasti člena 14 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor in mnenja Odbora za pravice žensk in enakost spolov (A7-0081/2013),

                  A.

                  ker je bil Evropski inštitut za enakost spolov (v nadaljnjem besedilu: inštitut) ustanovljen na podlagi Uredbe (ES) št. 1922/2006, neodvisen pa je postal 15. junija 2010,

                  B.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov inštituta za proračunsko leto 2011 ter o zakonitosti in pravilnosti z njimi povezanih transakcij,

                  C.

                  ker je bilo leto 2011 prvo celotno leto delovanja inštituta, odkar je junija 2010 postal finančno in upravno neodvisen,

                  D.

                  ker struktura inštituta temelji na mandatu in nalogah, opredeljenih v temeljni uredbi o ustanovitvi agencije in o ciljih, ki jih je upravni odbor inštituta odobril v vmesnem delovnem programu 2010–2012 in letnem delovnem programu,

                  E.

                  ker je skupni proračun inštituta v proračunskem letu 2011 znašal 7 530 000 EUR, kar v primerjavi s skupnim proračunom za proračunsko leto 2010 v višini 5 678 123,09 EUR pomeni 32,6-odstotno povečanje; ker se proračun inštituta v celoti financira s prispevki Unije,

                  F.

                  ker je konec leta 2011 inštitut zabeležil pozitivno realizacijo proračuna v višini 1 156 400,29 EUR (6) po odbitku razlik v menjalnem tečaju v višini 2 650,64 EUR, kar je bilo v računovodskih izkazih zabeleženo kot obveznost do Komisije,

         Upravljanje proračuna in finančno poslovodenje

                  1.

                  opominja, da je inštitut 15. junija 2010 dobil upravno in finančno avtonomijo; ugotavlja, da so se zaradi tega vsi postopki za oddajo naročil v letu 2010 začeli večinoma v zadnjem četrtletju;

                  2.

                  je seznanjen s tem, da je izvrševanje proračuna pripravljeno na osnovi prilagojenega računovodstva na podlagi nastanka plačil, kar pomeni, da se prenesene odobritve plačil zabeležijo skupaj z opravljenimi plačili in prejemki;

                  3.

                  na podlagi letnih računovodskih izkazov je seznanjen s tem, da je bilo izvrševanje plačil v letu 2011 učinkovitejše kot v letu 2010 in da je v vseh naslovih prišlo do znatnega napredka; na podlagi letnih računovodskih izkazov ugotavlja, da je inštitut ob koncu leta 2011 zabeležil 44,19-odstotno stopnjo izvrševanja proračuna za plačila in 88,54-odstotno za obveznosti;

                  4.

                  na podlagi letnih računovodskih izkazov (7) ugotavlja, da se je stopnja plačil v naslovu I „Odhodki za osebje“ v letu 2011 povečala na 88,49 % v primerjavi z 49,19 % v letu 2010; poziva inštitut, naj organ za podelitev razrešnice obvesti o nadaljnjih ukrepih, sprejetih za povečanje te stopnje;

                  5.

                  na podlagi letnih računovodskih izkazov ugotavlja, da se je stopnja izvršenih plačil v naslovu II „Upravni odhodki“ v letu 2011 povečala na 34,71 % v primerjavi z 28,99 % v letu 2010; poziva inštitut, naj organ za podelitev razrešnice obvesti o ukrepih, sprejetih za povečanje teh stopenj, saj nizke stopnje izvrševanja kažejo na težave pri načrtovanju in izvajanju proračuna;

                  6.

                  na podlagi letnih računovodskih izkazov ugotavlja zelo nizko, 18,36-odstotno stopnjo izvrševanja plačil v naslovu III „Odhodki iz poslovanja“; ugotavlja, da je do tega prišlo zaradi znatnega števila postopkov javnih naročil, ki so se začeli v zadnjem delu leta 2010, potem ko je inštitut junija tistega leta postal upravno neodvisen; poziva inštitut, naj organ za podelitev razrešnice obvesti o ukrepih, ki jih je od takrat sprejel za povečanje stopenj, saj nizke stopnje izvrševanja kažejo na težave pri načrtovanju in izvajanju proračuna;

                  7.

                  na podlagi letnih računovodskih izkazov je seznanjen s tem, da je bilo 3 339 551,93 EUR odobritev za prevzem obveznosti, za katere so bile do konca leta 2011 sklenjene pogodbe in ki še niso bile plačane, prenesenih v leto 2012, kar predstavlja 50 % vseh obveznosti; je seznanjen tudi s tem, da je skupni znesek prenesenih odobritev, ki so bile razveljavljene (tj. prenesene iz leta 2010, v letu 2011 pa niso bile plačane), 295 741,61 EUR, saj je bilo to prvo celotno leto poslovanja, v katerem je osebje v drugi polovici leta prvič sodelovalo pri različnih vrstah postopkov javnih naročil, začelo ukrepe, vključno s pozno zahtevo za organizacijo dogodka predsedstva, in druga dejanja; poziva inštitut, naj organ za podelitev razrešnice obvesti o ukrepih, sprejetih za zagotovitev zadovoljive stopnje izvrševanja proračuna v prihodnje;

                  8.

                  na podlagi letnih računovodskih izkazov priznava, da inštitut ob koncu leta 2010 ni opravil potrebne sprostitve in da so bili opravljeni vsi samodejni prenosi;

         Računovodstvo

                  9.

                  ugotavlja, da je inštitut leta 2010 opredelil odgovornosti finančnih udeležencev za zaposlene ter oblikoval finančne kroge za obveznosti; prav tako ugotavlja, da je inštitut do konca leta 2010 imenoval vse finančne udeležence ter opredelil njihove vloge in pristojnosti;

                  10.

                  ugotavlja, da je inštitut od Komisije prejel tri finančna nakazila v skupnem znesku 7 530 000 EUR (3 390 000 EUR v prvem, 2 070 000 EUR v drugem in 2 070 000 EUR v tretjem nakazilu);

         Javna naročila

                  11.

                  na podlagi letnega poročila ugotavlja, da je inštitut leta 2011 zabeležil šest izjem za finančne transakcije, o katerih je potekala razprava z vodstvom, vodji ekip in zadevnim osebjem, da bi se v prihodnje izognili napakam; poziva inštitut, naj organ za podelitev razrešnice obvesti o ukrepih, ki jih je sprejel za odpravo teh pomanjkljivosti;

                  12.

                  ugotavlja, da je bilo leta 2011 zaključenih 123 postopkov javnih naročil v okviru dejavnosti in uprave in da so vsa javna naročila pomenila 50 % skupnega proračuna inštituta; ugotavlja tudi, da so bile dejavnosti javnih naročil leta 2011 izvedene v skladu z delovnim programom za leto 2011;

         Človeški viri

                  13.

                  na podlagi letnih računovodskih izkazov je seznanjen s tem, da je inštitut leta 2011 zaposlil tri začasne in tri pogodbene uslužbence (pri čemer je leta 2010 zaposlil 23 začasnih uslužbencev) ter dosegel 94-odstotno zasedenost delovnih mest iz kadrovskega načrta v primerjavi z 92,3 % v letu 2010; pozdravlja višjo stopnjo zasedenosti delovnih mest v kadrovskem načrtu inštituta, saj bo to prispevalo k njegovi učinkovitosti;

                  14.

                  na podlagi ugotovitev službe za notranjo revizijo ugotavlja, da na inštitutu vrsta politik, strategij, postopkov in smernic podpira izvajanje določb kadrovskih predpisov; je seznanjen s tem, da so nekatere postavke še v razvoju in bodo končane pozneje, zlasti v zvezi s sprejetjem orodij IT za upravljanje človeških virov (in sicer v zvezi z vprašanji, kot so priprava opisov delovnih mest, oblikovanje osebnih ciljev in formalizacija individualnih načrtov usposabljanja); poziva inštitut, naj organ za podelitev razrešnice obvesti o ukrepih, ki jih je sprejel za obravnavo zgoraj navedenih vprašanj;

         Uspešnost

                  15.

                  pozdravlja drugo poročilo o predhodni oceni z dne 8. septembra 2011, ki ga je pripravil inštitut in ki se osredotoča na njegove specifične cilje in delovanje ter naj bi usmerjalo vodstvo inštituta pri zaključevanju ciljev in dejavnosti; poudarja, da je v času gospodarske krize in varčevalnih ukrepov nujno, da inštitut poskrbi za največjo možno stroškovno učinkovitost, ne da bi ogrozil uspešno izpolnjevanje svojih pomembnih nalog;

                  16.

                  pozdravlja, da je inštitut vzpostavil center za vire in dokumentacijo kot edinstven evropski vir institucionalnega in metodološkega znanja o enakosti med spoloma;

                  17.

                  poudarja, da cilji in naloge inštituta zahtevajo ločen, namenski subjekt v institucionalnem okviru;

         Lokacija

                  18.

                  na podlagi letnega poročila ugotavlja, da je bilo osebje inštituta 1. marca 2010 preseljeno iz začasnih prostorov v Bruslju v prostore stalnega sedeža inštituta v litvanski Vilni;

                  19.

                  na podlagi letnega poročila ugotavlja, da je vlada Republike Litve zagotovila plačilo najemnine za pisarne inštituta za obdobje dveh let do 15. decembra 2011;

                  20.

                  pozdravlja edinstveno pobudo ob usklajevanju z drugimi predstavništvi institucij Unije v Vilni (predstavništvo Komisije in informacijska pisarna Evropskega parlamenta) za določitev in izbiro skupnih prostorov; opaža, da se je na novo vzpostavljena „hiša EU“ izkazala za potrebno in bo koristila sinergijam, povečala prepoznavnost Unije ter izboljšala znižanje in delitev stroškov;

         Notranja revizija

                  21.

                  pozdravlja prve revizijske dejavnosti, ki jih je leta 2011 na inštitutu izvedla služba za notranjo revizijo; na podlagi poročila te službe (8) je seznanjen s tem, da v poročilih službe z dne 31. decembra 2011 ni niti nerešenih „kritičnih“ niti nerešenih „zelo pomembnih“ priporočil;

                  22.

                  je seznanjen s tem, da je služba za notranjo revizijo na inštitutu decembra 2011 opravila omejen pregled izvajanja standardov za notranjo kontrolo; je seznanjen s tem, da je inštitut sprejel priporočilo za dokončanje postopka za izvajanje standardov notranje kontrole, vodstvo pa je sprejelo akcijski načrt, ki se bo izvajal v letu 2012; poziva inštitut, naj organ za podelitev razrešnice obvesti o ukrepih, ki jih je sprejel v zvezi s priporočili;

                  23.

                  ugotavlja, da je analiza tveganja, ki jo je opravila služba za notranjo revizijo, razkrila določene procese (9), ki jih ni bilo mogoče obravnavati v okviru revizijskega načrta te službe, saj so bile kontrole ocenjene kot odsotne ali nezadostne;

                  24.

                  na podlagi ugotovitev Računskega sodišča ugotavlja, da mora inštitut izboljšati dokumentiranje popisa osnovnih sredstev in ocene vnaprej vračunanih stroškov;

                  25.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (10) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 98.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 403, 30.12.2006, str. 9.

         (5)  UL L 357, 31.12.2002, str. 72.

         (6)  Letni računovodski izkazi 2011, str. 22.

         (7)  Letni računovodski izkazi 2011, str. 34.

         (8)  Letno poročilo o notranji reviziji za leto 2011, str. 6.

         (9)  Letno poročilo o notranji reviziji za leto 2011, str. 4.

         (10)  Sprejeta besedila, P7_TA(2013)0134 (glej stran 374 tega Uradnega lista).


title: 2011/610/EU: Sklep Evropskega parlamenta z dne 10. maja 2011 o razrešnici glede izvrševanja proračuna Skupnega podjetja ARTEMIS za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Skupnega podjetja ARTEMIS za proračunsko leto 2009

text:
               27.9.2011

               SL

               Uradni list Evropske unije

               L 250/242

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Skupnega podjetja ARTEMIS za proračunsko leto 2009
   (2011/610/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja ARTEMIS za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Skupnega podjetja ARTEMIS za proračunsko leto, ki se je končalo 31. decembra 2009, z odgovori Skupnega podjetja (1),

               —

               ob upoštevanju priporočila Sveta z dne 15. februarja 2011 (05894/2011 – C7-0051/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe Sveta (ES) št. 74/2008 z dne 20. decembra 2007 o ustanovitvi Skupnega podjetja ARTEMIS za izvedbo skupne tehnološke pobude o vgrajenih računalniških sistemih (3), in zlasti člena 11(4) Uredbe,

               —

               ob upoštevanju Uredbe Komisije (ES, Euratom) št. 2343/2002 dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor (A7-0126/2011),

               1.

               podeli razrešnico izvršnemu direktorju Skupnega podjetja ARTEMIS glede izvrševanja proračuna skupnega podjetja za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja ARTEMIS, Svetu, Komisiji in Računskemu sodišču ter poskrbi za njuno objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 342, 16.12.2010, str. 1.

      (2)  UL L 248, 16.9.2002, str. 1.

      (3)  UL L 30, 4.2.2008, str. 52.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Skupnega podjetja ARTEMIS za proračunsko leto 2009
      EVROPSKI PARLAMENT,

                  —

                  ob upoštevanju končnih letnih računovodskih izkazov Skupnega podjetja ARTEMIS za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Skupnega podjetja ARTEMIS za proračunsko leto, ki se je končalo 31. decembra 2009, z odgovori Skupnega podjetja (1),

                  —

                  ob upoštevanju priporočila Sveta z dne 15. februarja 2011 (05894/2011 – C7-0051/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

                  —

                  ob upoštevanju Uredbe Sveta (ES) št. 74/2008 z dne 20. decembra 2007 o ustanovitvi Skupnega podjetja ARTEMIS za izvedbo skupne tehnološke pobude o vgrajenih računalniških sistemih (3), in zlasti člena 11(4) Uredbe,

                  —

                  ob upoštevanju finančnih pravil Skupnega podjetja ARTEMIS, ki so bila sprejeta s sklepom njegovega upravnega odbora 18. decembra 2008,

                  —

                  ob upoštevanju Uredbe Komisije (ES, Euratom) št. 2343/2002 dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor (A7-0126/2011),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

                  B.

                  ker je bilo Skupno podjetje ARTEMIS ustanovljeno decembra 2007, da bi opredelilo in izvajalo raziskovalni program za razvoj ključnih tehnologij za vgrajene računalniške sisteme na različnih področjih uporabe z namenom izboljšati evropsko konkurenčnost in trajnost ter omogočiti oblikovanje novih trgov in družbenih aplikacij,

                  C.

                  ker je to podjetje v začetni fazi in do konca leta 2009 še ni imelo v celoti vzpostavljenih sistemov notranjega nadzora in finančnega poročanja,

         Izvrševanje proračuna

                  1.

                  je seznanjen, da je končni proračun skupnega podjetja za leto 2009 vključeval sredstva za prevzem obveznosti v višini 46 000 000 EUR in sredstva za plačila v višini 8 000 000 EUR; poleg tega ugotavlja, da sta bili stopnji uporabe za obveznosti in plačila 81 % oziroma 20 %;

                  2.

                  se zaveda, da je skupno podjetje še v začetni fazi, zato razume, da je bila stopnja uporabe sredstev za plačila razmeroma nizka;

         Prispevki članov

                  3.

                  poziva skupno podjetje, naj uskladi prikaz prispevkov članov v računovodskih izkazih v skladu s smernicami Komisije;

                  4.

                  poziva skupno podjetje, naj še dodatno razvije določbe o članstvu in sofinanciranju ter predvsem o:

                              —

                              ureditvi pristopa novih članov,

                              —

                              prispevkih članov v naravi,

                              —

                              določil in pogojev, v skladu s katerimi lahko skupno podjetje opravi revizijo prispevkov članov,

                              —

                              pogojih, v skladu s katerimi lahko upravni odbor odobri sofinanciranje;

         Sistemi notranje kontrole

                  5.

                  poziva skupno podjetje, naj zaključi uvedbo sistema notranjega nadzora in finančnih informacij; še posebej poziva skupno podjetje, naj:

                              —

                              izboljša dokumentiranje procesov in dejavnosti IT ter popisovanja tveganj v zvezi z IT,

                              —

                              pripravi načrt poslovne kontinuitete,

                              —

                              oblikuje politiko varstva podatkov;

                  6.

                  poziva skupno podjetje, naj v svoja finančna pravila vključi posebno omembo, da ima služba za notranjo revizijo na podlagi določb iz okvirne finančne uredbe za organe skupnosti pristojnosti kot njegov notranji revizor;

                  7.

                  predvsem meni, da mora biti vloga službe za notranjo revizijo kot notranjega revizorja, da skupnemu podjetju z izdajanjem neodvisnih mnenj o kakovosti sistemov upravljanja in nadzora ter pripravljanjem priporočil za izboljšanje pogojev izvajanja dejavnosti in za spodbujanje dobrega finančnega poslovodenja svetuje, kako naj ravna s tveganji, prav tako meni, da je bistvenega pomena, da skupno podjetje organu, odgovornemu za razrešnico, predloži poročilo, ki ga pripravi izvršni direktor in v katerem povzame število in vrsto notranjih revizij, ki jih je opravil notranji revizor, priporočila in sprejete ukrepe na podlagi teh priporočil;

                  8.

                  glede na obseg njegovega proračuna in zapletenosti nalog meni, da bi moralo skupno podjetje razmisliti o ustanovitvi revizijskega odbora, ki bi poročal neposredno upravnemu odboru;

         Ni sporazuma z državo gostiteljico

                  9.

                  poziva skupno podjetje, naj z Belgijo hitro sklene sporazum o državi gostiteljici glede pisarn, privilegijev in imunitet, ki jih zagotovi Belgija, kakor je določeno v členu 17 Uredbe (ES) št. 74/2008.

         (1)  UL C 342, 16.12.2010, str. 1.

         (2)  UL L 248, 16.9.2002, str. 1.

         (3)  UL L 30, 4.2.2008, str. 52.

         (4)  UL L 357, 31.12.2002, str. 72.


title: 2012/606/EU: Sklep Evropskega parlamenta z dne 10. maja 2012 o razrešnici glede izvrševanja proračuna Skupnega podjetja Čisto nebo za proračunsko leto 2010#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja proračuna Skupnega podjetja Čisto nebo za proračunsko leto 2010

text:
               17.10.2012

               SL

               Uradni list Evropske unije

               L 286/313

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Skupnega podjetja Čisto nebo za proračunsko leto 2010
   (2012/606/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja Čisto nebo za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Skupnega podjetja Čisto nebo za proračunsko leto 2010, skupaj z odgovori skupnega podjetja (1),

               —

               ob upoštevanju priporočila Sveta z dne 21. februarja 2012 (06086/2012 – C7-0050/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe Sveta (ES) št. 71/2008 z dne 20. decembra 2007 o ustanovitvi Skupnega podjetja Čisto nebo (3), zlasti člena 11(4) Uredbe,

               —

               ob upoštevanju finančnih pravil Skupnega podjetja Čisto nebo, ki jih je upravni odbor podjetja sprejel s sklepom 7. novembra 2008,

               —

               ob upoštevanju mnenja Računskega sodišča št. 2/2011 o finančnih pravilih Skupnega podjetja Čisto nebo z dne 8. februarja 2011,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0115/2012),

               1.

               podeli razrešnico izvršnemu direktorju Skupnega podjetja Čisto nebo glede izvrševanja proračuna skupnega podjetja za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja Čisto nebo, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 368, 16.12.2011, str. 8.

      (2)  UL L 248, 16.9.2002, str. 1.

      (3)  UL L 30, 4.2.2008, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja proračuna Skupnega podjetja Čisto nebo za proračunsko leto 2010
      EVROPSKI PARLAMENT,

                  —

                  ob upoštevanju zaključnih letnih računovodskih izkazov Skupnega podjetja Čisto nebo za proračunsko leto 2010,

                  —

                  ob upoštevanju poročila Računskega sodišča o letnih računovodskih izkazih Skupnega podjetja Čisto nebo za proračunsko leto 2010, skupaj z odgovori skupnega podjetja (1),

                  —

                  ob upoštevanju priporočila Sveta z dne 21. februarja 2012 (06086/2012 – C7-0050/2012),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe Sveta (ES) št. 71/2008 z dne 20. decembra 2007 o ustanovitvi Skupnega podjetja Čisto nebo (3), zlasti člena 11(4) Uredbe,

                  —

                  ob upoštevanju finančnih pravil Skupnega podjetja Čisto nebo, ki jih je upravni odbor podjetja sprejel s sklepom 7. novembra 2008,

                  —

                  ob upoštevanju mnenja Računskega sodišča št. 2/2011 o finančnih pravilih Skupnega podjetja Čisto nebo z dne 8. februarja 2011,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), in zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0115/2012),

                  A.

                  ker je bilo Skupno podjetje Čisto nebo (v nadaljevanju: skupno podjetje) ustanovljeno decembra 2007 za obdobje desetih letih, da bi pospešilo razvoj, potrjevanje in predstavitev čistih tehnologij zračnega prometa v Uniji, da bi se lahko začele čim prej uporabljati;

                  B.

                  ker je skupno podjetje začelo samostojno delovati novembra 2009;

                  C.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov skupnega podjetja za proračunsko leto 2010 ter o zakonitosti in pravilnosti z njimi povezanih transakcij;

                  D.

                  ker je najvišji prispevek Unije k skupnemu podjetju za obdobje desetih let 800 000 000 EUR, izplača pa se iz proračuna sedmega okvirnega programa za raziskave;

                  E.

                  ker je proračun skupnega podjetja za proračunsko leto 2010 znašal 168 553 053 EUR;

         Upravljanje proračuna in finančno poslovodenje

                  1.

                  ugotavlja, da struktura in predložitev proračuna skupnega podjetja za leto 2010 nista bili v skladu z zahtevami iz ustanovitvene Uredbe (ES) št. 71/2008 in z njegovimi finančnimi pravili; iz navedb skupnega podjetja razume, da sta bili struktura in predložitev proračuna prilagojeni v proračunu za leto 2011; poziva Računsko sodišče, naj organu za podelitev razrešnice zagotovi, da sta struktura in predložitev proračuna skupnega podjetja zdaj popolnoma v skladu z ustanovitveno Uredbo (ES) št. 71/2008 in finančnimi pravili;

                  2.

                  je seznanjen, da je končni proračun skupnega podjetja vključeval sredstva za prevzem obveznosti v višini 168 000 000 EUR in sredstva za plačila v višini 129 000 000 EUR;

                  3.

                  na podlagi letnih računovodskih izkazov skupnega podjetja poudarja, da je bila stopnja porabe sredstev za prevzem obveznosti 96-odstotna, stopnja porabe sredstev za plačila pa samo 58-odstotna; je zaskrbljen, ker to odraža precejšnje zamude, ki so v primerjavi s prvotnim načrtom nastale pri izvajanju dejavnosti;

                  4.

                  je zaskrbljen zaradi nizke stopnje izvrševanja proračuna skupnega podjetja v proračunskem letu 2010 in obžaluje stanje denarnih sredstev v višini 53 000 000 EUR, kar je na koncu leta predstavljalo 41 % razpoložljivih sredstev za plačila;

         Sistemi notranje kontrole

                  5.

                  glede na navedbe Računskega sodišča ugotavlja, da skupno podjetje leta 2010 ni v celoti izvedlo svojih sistemov notranje kontrole in finančnih informacij ter da so potrebna dodatna prizadevanja v zvezi s postopki predhodne kontrole, ki se uporabljajo za potrjevanje zahtevkov za povračilo stroškov; poziva skupno podjetje, naj izvede potrebne ukrepe, da bo zaključilo svoje sisteme notranjega nadzora in finančnih informacij;

                  6.

                  na podlagi letnega poročila o dejavnostih skupnega podjetja za leto 2010 ugotavlja, da je oblikovalo kontrolni seznam za integrirane tehnološke demonstratorje, da bi izboljšalo kakovost predloženih zahtevkov za povračilo stroškov in pojasnilo zahteve za poročanje za nekatere vidike zahtevkov;

                  7.

                  ugotavlja, da je skupno podjetje zavrnilo zahtevke za povračilo stroškov, ko član ali pridruženi član ni predložil zahtevanega revizijskega potrdila v skladu z nalogami in pooblastili iz sporazumov o dodelitvi sredstev; iz zaključnih računov predvsem ugotavlja, da je leta 2010 skupno podjetje potrdilo stroške, ki so jih navedli člani za izvajanje projektov leta 2008 in 2009, ter da je ocena upravičenosti določenih stroškov pripeljala do zavrnitve približno 11 % izdatkov; je zadovoljen, da je skupno podjetje izterjalo preplačano vnaprejšnje financiranje;

                  8.

                  ugotavlja, da je Računsko sodišče navedlo, da pri potrjevanju zahtevkov za povračilo stroškov skupno podjetje v štirih primerih ni upoštevalo izjem, zajetih v revizijskih potrdilih; zato poziva skupno podjetje, naj pri potrjevanju zahtevkov ustrezno upošteva izjeme, zajete v revizijskih potrdilih;

                  9.

                  na podlagi letnega poročila o dejavnostih ugotavlja, da je skupno podjetje oblikovalo strategijo naknadnih revizij, ki je bila sprejeta decembra 2010; poziva skupno podjetje, naj organ za podelitev razrešnice obvesti o ravni izvajanja strategije in o doseženih rezultatih; poleg tega poziva Računsko sodišče, naj oceni strategijo in svoje ugotovitve posreduje organu za podelitev razrešnice;

                  10.

                  na podlagi letnega poročila o dejavnostih ugotavlja, da je skupno podjetje skupaj s skupnim podjetjem za pobudo za inovativna zdravila ter skupnim podjetjem za gorivne celice in vodik sprožilo postopek za oddajo naročil za storitve naknadne revizije, ki jih izvajajo zunanja podjetja; je seznanjen, da so prve naknadne revizije potekale v drugem četrtletju leta 2011 po podpisu pogodb z izbranimi ponudniki;

                  11.

                  je seznanjen z ugotovitvijo Računskega podjetja, da ima skupno podjetje primerno raven upravljanja IT in prakso za svojo velikost in naloge; vendar poudarja, da zaostaja formalizacija politik in postopkov pri strateškem načrtovanju IT in ciklu spremljanja, varnostnih politikah in pravilih, obvladovanju tveganja IT, načrtu neprekinjenega poslovanja ter pri načrtu za obnovitev; poziva skupno podjetje, naj to stanje popravi in organu za podelitev razrešnice posreduje posodobljeno poročilo o tem vprašanju;

                  12.

                  je seznanjen, da je računovodja skupnega podjetja potrdil finančne in računovodske sisteme (ABAC in SAP); vendar s tem povezani poslovni procesi niso bili potrjeni, zlasti ne sistem, ki zagotavlja finančne informacije o potrjevanju zahtevkov za povračilo stroškov; poziva skupno podjetje, naj to stanje popravi in organu za podelitev razrešnice posreduje posodobljeno poročilo o tem vprašanju;

                  13.

                  pozdravlja dejstvo, da je skupno podjetje sprejelo izčrpen strateški načrt notranje revizije za obdobje 2010–2012; vseeno obžaluje, da ni predvideno, da bi se nekateri bistveni procesi, kot so predhodno potrjevanje izjav o stroških in naknadne revizije, začeli pred letom 2011;

         Javni razpisi in pogajanje o projektih

                  14.

                  na podlagi skupnega podjetja ugotavlja, da je v letu 2010 objavilo pet razpisov; ugotavlja, da v letno poročilo o dejavnostih ni vključena statistika glede razpisov, ki bi morala biti navedena v prilogi št. 6; poziva skupno podjetje, naj jo objavi;

                  15.

                  na podlagi letnega poročila o dejavnostih ugotavlja, da je skupno podjetje leta 2010 povabilo tri različne opazovalce, da bi pri procesu ocenjevanja zagotovilo preglednost; iz navedb skupnega podjetja ugotavlja, da so imeli vsi trije opazovalci popoln dostop do vseh faz ocenjevanja in srečanj za doseganje soglasja;

                  16.

                  zato poziva skupno podjetje, naj organ za podelitev razrešnice obvesti o mehanizmih preverjanja, ki jih izvaja za zagotovitev popolne neodvisnosti strokovnjakov in opazovalcev ter za zmanjšanje tveganja navzkrižja interesov med ocenjevanjem ponudnikov;

                  17.

                  poudarja, da je skupno podjetje v svojem letnem poročilu o dejavnostih navedlo, da so ocenjevalna poročila opazovalcev na voljo na spletnem mestu podjetja; vendar obžaluje, da to ne drži, in zato poziva skupno podjetje, naj ta poročila nemudoma objavi;

         Varstvo pravic intelektualne lastnine

                  18.

                  poudarja, da ob koncu leta 2010 skupno podjetje še ni zaključilo notranjih postopkov za nadzor uporabe določb iz pogodb o konzorcijih in donacijah v zvezi z varstvom, uporabo in razširjanjem rezultatov raziskav;

         Uspešnost

                  19.

                  ugotavlja, da je bila prva vmesna ocena Komisije o skupnem podjetju izvedena konec leta 2010; ugotavlja, da so bile v vmesni oceni ugotovljene naslednje pomanjkljivosti:

                              —

                              kopičenje pomembnih zamud v primerjavi s prvotnimi načrti zaradi težav pri vzpostavljanju notranjih postopkov in predpisov skupnega podjetja ter oblikovanju ekip,

                              —

                              zamude tehnične narave, ki so bile ugotovljene v načrtu dela s pristopom od spodaj navzgor junija 2010,

                              —

                              nepripravljenost na upravni in tehnični ravni pri vzpostavljanju skupnega podjetja;

                  20.

                  ugotavlja, da vmesna ocena vsebuje seznam 34 priporočil za skupno podjetje in osem za njegov upravni odbor; poziva skupno podjetje, naj organ za podelitev razrešnice obvesti o ukrepih, ki so bili uvedeni po rezultatih te prve vmesne ocene;

         Notranja revizija

                  21.

                  ugotavlja, da finančna pravila skupnega podjetja še niso bila spremenjena tako, da bi vključevala določbo o pristojnosti notranjega revizorja Komisije glede celotnega splošnega proračuna;

                  22.

                  vendar ugotavlja, da sta Komisija in skupno podjetje sprejela ukrepe za zagotovitev jasne opredelitve operativnih vlog službe Komisije za notranjo revizijo in funkcije notranje revizije skupnega podjetja;

         Ni sporazuma z državo gostiteljico

                  23.

                  poudarja, da bi moralo skupno podjetje z Belgijo hitro skleniti sporazum z državo gostiteljico glede pisarn, privilegijev, imunitet in druge podpore, ki jo mora Belgija zagotoviti skupnemu podjetju v skladu z ustanovitveno Uredbo (ES) št. 71/2008; je seznanjen z odgovorom skupnega podjetja, da je bil belgijski vladi posredovan osnutek sporazuma z državo gostiteljico, da ga ta odobri;

         Horizontalne pripombe o skupnih podjetjih

                  24.

                  poudarja, da je Komisija doslej ustanovila sedem skupnih podjetij v skladu s členom 187 Pogodbe o delovanju Evropske unije; ugotavlja, da šest skupnih podjetij (IMI, ARTEMIS, ENIAC, CLEAN SKY, FCH in ITER-F4E) deluje na področju raziskav v sklopu GD Komisije RTD in INFSO, eno podjetje pa je pristojno za razvoj novega sistema upravljanja zračnega prometa (SESAR) na področju prometa, ki ga nadzoruje GD MOVE;

                  25.

                  ugotavlja, da skupna okvirna sredstva, ki naj bi bila potrebna za skupna podjetja za obdobje njihovega obstoja, znašajo 21 793 000 000 EUR;

                  26.

                  ugotavlja, da celoten prispevek Unije, ki naj bi bil potreben za skupna podjetja za obdobje njihovega obstoja, znaša 11 489 000 000 EUR;

                  27.

                  ugotavlja, da je v proračunskem letu 2010 celotni prispevek Unije v proračun skupnih podjetij znašal 505 000 000 EUR;

                  28.

                  poziva Komisijo, naj organu za podelitev razrešnice letno posreduje povzete informacije o celotnem letnem financiranju iz splošnega proračuna Unije za vsako skupno podjetje, da bi zagotovila preglednost in jasnost uporabe sredstev Unije in obnovila zaupanje evropskih davkoplačevalcev;

                  29.

                  pozdravlja pobudo skupnega podjetja ARTEMIS, da v letno poročilo o dejavnostih vključi informacije o spremljanju in pregledovanju tekočih projektov; meni, da bi to morala storiti tudi druga skupna podjetja;

                  30.

                  opominja, da so skupna podjetja javno-zasebna partnerstva in da se zaradi tega prepletajo javni in zasebni interesi; glede na okoliščine meni, da se možnosti navzkrižja interesov ne sme prezreti, temveč jo je treba ustrezno obravnavati; zato poziva skupna podjetja, naj organ za podelitev razrešnice obvestijo o mehanizmih preverjanja, ki obstajajo v njihovih strukturah, da bi omogočili pravilno upravljanje in preprečevanje navzkrižja interesov;

                  31.

                  ugotavlja, da so razen opazne izjeme skupnega podjetja za ITER in razvoj fuzijske energije skupna podjetja razmeroma majhne strukture, ki so tudi geografsko omejene; zato meni, da bi morale združiti svoje vire, kjer je to mogoče;

                  32.

                  poziva Računsko sodišče, naj v poročilih o letnih računovodskih izkazih za proračunsko leto 2011 organu za podelitev razrešnice zagotovi informacije o tem, kako skupna podjetja upoštevajo njegove pripombe;

                  33.

                  poziva Računsko sodišče, naj v razumnem roku posreduje posebno poročilo Parlamentu o dodani vrednosti ustanovitve skupnih podjetij za učinkovito izvajanje raziskovalnih, tehnoloških, razvojnih in demonstracijskih programov Unije; poleg tega poziva, da naj to poročilo vsebuje tudi oceno učinkovitosti ustanovitve skupnih podjetij.

         (1)  UL C 368, 16.12.2011, str. 8.

         (2)  UL L 248, 16.9.2002, str. 1.

         (3)  UL L 30, 4.2.2008, str. 1.

         (4)  UL L 357, 31.12.2002, str. 72.